Document ID: 32005D0264

KOMISJONI OTSUS,
23. märts 2005,
millega muudetakse otsust 2004/832/EÜ seoses metssigadel esineva sigade katku likvideerimise ja metssigade erakorralise vaktsineerimisega Vosges’i põhjaosas Prantsusmaal
(teatavaks tehtud numbri K(2005) 917 all)
(Ainult prantsuskeelne tekst on autentne)
(EMPs kohaldatav tekst)
(2005/264/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 23. oktoobri 2001. aasta direktiivi 2001/89/EÜ ühenduse meetmete kohta sigade katku tõrjeks, (1) eriti artikli 16 lõike 1 teist lõiku ja artikli 20 lõike 2 neljandat lõiku,
ning arvestades järgmist:
(1)
Komisjoni 3. detsembri 2004. aasta otsus 2004/832/EÜ, millega kiidetakse heaks kavad metssigadel esineva sigade katku likvideerimiseks ja metssigade erakorraliseks vaktsineerimiseks Vosges’i põhjaosas Prantsusmaal, (2) on üks sigade katku vastu võitlemise meetmetest.
(2)
Prantsusmaa on teatanud komisjonile selle haiguse hiljutisest levimisest Vosges’i põhjaosa metssigadel. Epidemioloogilise teabe põhjal tuleks haiguse likvideerimise kava laiendada, et see hõlmaks Vosges’i põhjaosa piirkonda, mis asub Reini jõest ja Reini-Marne’i kanalist lääne pool, kiirteest A4 põhja pool, Sarre’i jõest ida pool ja Saksamaa piirist lõuna pool. Lisaks sellele tuleks muuta metssigade sigade katku vastase erakorralise vaktsineerimise kava nii, et see hõlmaks nimetatud piirkonda.
(3)
Seepärast tuleks otsust 2004/832/EÜ vastavalt muuta.
(4)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2004/832/EÜ lisa asendatakse käesoleva otsuse lisaga.
Artikkel 2
Käesolev otsus on adresseeritud Prantsuse Vabariigile.
Brüssel, 23. märts 2005

Labels: 20
18
0
6